98/20/EY: Neuvoston päätös, tehty 19 päivänä joulukuuta 1997, luvan antamisesta Alankomaiden kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 21 artiklasta poikkeavan toimenpiteen soveltamista



Virallinen lehti nro L 008 , 14/01/1998 s. 0016 - 0017



NEUVOSTON PÄÄTÖS, tehty 19 päivänä joulukuuta 1997, luvan antamisesta Alankomaiden kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 21 artiklasta poikkeavan toimenpiteen soveltamista (98/20/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun neuvoston kuudennen direktiivin 77/388/ETY (1) ja erityisesti sen 27 artiklan, ottaa huomioon aikaisemman päätöksen 92/545/ETY (2), ottaa huomioon päätöksen 92/545/ETY soveltamista koskevan komission kertomuksen, ottaa huomioon sen perusteella laaditun komission ehdotuksen, sekä katsoo, että direktiivin 77/388/ETY 27 artiklan 1 kohdan mukaan neuvosto voi komission ehdotuksesta yksimielisesti päättää antaa jäsenvaltiolle luvan ottaa käyttöön mainitusta direktiivistä poikkeavia erityistoimenpiteitä tai jatkaa niiden soveltamista veronkannon yksinkertaistamiseksi taikka tietyntyyppisten veropetosten tai veron kiertämisen estämiseksi, Alankomaiden kuningaskunta on komissioon 15 päivänä marraskuuta 1996 saapuneeksi kirjatulla kirjeellä pyytänyt lupaa jatkaa sille aiemmin rajatuksi ajaksi päätöksellä 92/545/ETY myönnetyn poikkeuksen soveltamista, toisille jäsenvaltioille on ilmoitettu 21 päivänä huhtikuuta 1997 Alankomaiden kuningaskunnan esittämästä pyynnöstä, kyseinen toimenpide merkitsee sitä, että valmisvaateteollisuuden alan toimeksiantavilta yrityksiltä kannetaan se arvonlisävero, joka alihankkijan olisi direktiivin 77/388/ETY 21 artiklan 1 kohdan a alakohdan nojalla yleensä maksettava, komission tämän poikkeuksen soveltamisesta laatimassa kertomuksessa osoitetaan, että erityistoimenpiteet täyttävät mainitun direktiivin 27 artiklan soveltamiselle vahvistetut edellytykset, komissio on vahvistanut 10 päivänä heinäkuuta 1996 työohjelman sekä aikataulun ehdotuksille, joissa säädetään asteittaisesta etenemisestä kohti sisämarkkinoiden uutta yhteistä arvonlisäverojärjestelmää, koska viimeinen ehdotuskokonaisuus on tarkoitus esittää vuoden 1999 puolivälissä, lupa myönnetään 31 päivään joulukuuta 1999, sillä näin on mahdollista arvioida tämän poikkeuksen soveltuvuutta uuden arvonlisäverojärjestelmän osana kehitettyyn yleiseen lähestymistapaan, ja mainittu poikkeus ei vaikuta kielteisesti arvonlisäverosta kertyviin yhteisön omiin varoihin, ON TEHNYT TÄMÄN PÄÄTÖKSEN: 1 artikla Poiketen siitä, mitä direktiivin 77/388/ETY 21 artiklan 1 kohdan a alakohdassa säädetään, Alankomaiden kuningaskunnalle annetaan lupa soveltaa valmisvaateteollisuuden alalla alihankkijoiden arvonlisäverovelvollisuuden toimeksiantajalle siirtävää järjestelmää 31 päivään joulukuuta 1999. 2 artikla Tämä päätös on osoitettu Alankomaiden kuningaskunnalle. Tehty Brysselissä 19 päivänä joulukuuta 1997. Neuvoston puolesta F. BODEN Puheenjohtaja (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 96/95/EY (EYVL L 338, 28.12.1996, s. 89). (2) EYVL L 351, 2.12.1992, s. 33